
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2011. gada 27. decembra noteikumos Nr. 995 "Maksātnespējīgo darba devēju darbinieku prasījumu apmierināšanas un administratora atlīdzības izmaksas kārtība"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Noteikumu projekts "Grozījumi Ministru kabineta 2011. gada 27. decembra noteikumos Nr. 995 "Maksātnespējīgo darba devēju darbinieku prasījumu apmierināšanas un administratora atlīdzības izmaksas kārtība"" (turpmāk – noteikumu projekts) izstrādāts pēc Tieslietu ministrijas iniciatīvas.
1.2. Mērķis
Mērķa apraksts
Noteikumu projekta mērķis ir precizēt un papildināt regulējumu atbilstoši plānotajai Maksātnespējas kontroles dienesta likvidācijai, tā funkcijas un uzdevumus nododot Tieslietu ministrijai un Tiesu administrācijai.
Spēkā stāšanās termiņš
01.10.2026.
Pamatojums
Atbilstoši Ministru kabineta 2026. gada 13. marta rīkojumam Nr. 138 "Par Maksātnespējas kontroles dienesta likvidāciju" Maksātnespējas kontroles dienests tiks likvidēts ar 2026. gada 1. oktobri, līdz ar to ir nepieciešams nodrošināt vienotu spēkā stāšanās datumu visiem normatīvo aktu grozījumiem.
1.3. Pašreizējā situācija, problēmas un risinājumi
Pašreizējā situācija
Ministru kabineta 2011. gada 27. decembra noteikumi Nr. 995 "Maksātnespējīgo darba devēju darbinieku prasījumu apmierināšanas un administratora atlīdzības izmaksas kārtība" nosaka kārtību, kādā maksātnespējīgā darba devēja darbinieks iesniedz maksātnespējas procesa administratoram informāciju par prasījumiem, kārtību, kādā maksātnespējas procesa administrators iesniedz kompetentajā institūcijā informāciju par darbinieku prasījumiem, darbinieku prasījumu aprēķināšanas un izmaksas kārtību no darbinieku prasījumu garantiju fonda, kā arī maksātnespējas procesa administratora atlīdzības izmaksas kārtību.
Noteikumi paredz, ka maksātnespējas procesa administrators iesniegumu darbinieku prasījumu apmierināšanai iesniedz Maksātnespējas kontroles dienestā, izmantojot Elektronisko maksātnespējas uzskaites sistēmu. Maksātnespējas kontroles dienests aprēķina no darbinieku prasījumu garantiju fonda izmaksājamās summas, pieprasa lēmuma pieņemšanai nepieciešamo informāciju un dokumentus, pieņem lēmumu par naudas līdzekļu piešķiršanu darbinieku prasījumu apmierināšanai, izmaksā darbiniekam piešķirtos naudas līdzekļus un nodrošina normatīvajos aktos paredzēto nodokļu un citu maksājumu pārskaitīšanu.
Noteikumi regulē arī maksātnespējas procesa administratora atlīdzības piešķiršanu un izmaksu par darbinieku prasījumu iesniegšanu, tostarp nosaka, ka lēmumu par maksātnespējas procesa administratora atlīdzības piešķiršanu pieņem un piešķirto atlīdzību izmaksā Maksātnespējas kontroles dienests. Tāpat noteikumos ir ietverts regulējums par darbinieku prasījumu apmierināšanu pārrobežu maksātnespējas procesā.
Problēmas un risinājumi
Problēmas apraksts
Ministru kabineta 2026. gada 13. marta rīkojuma Nr. 138 "Par Maksātnespējas kontroles dienesta likvidāciju" 1. punkts paredz ar 2026. gada 30. septembri likvidēt Tieslietu ministrijas padotībā esošo Maksātnespējas kontroles dienestu, no 2026. gada 1. oktobra pievienojot to Tieslietu ministrijai un Tieslietu ministrijas padotībā esošajai Tiesu administrācijai.
Maksātnespējas kontroles dienesta īstenotās funkcijas, kas saistītas ar darbinieku interešu aizsardzību viņu darba devēja maksātnespējas gadījumā, tostarp darbinieku prasījumu garantiju fonda līdzekļu turēšanu un rīcību ar tiem, iesniegumu izskatīšanu par maksātnespējīgo darba devēju darbinieku prasījumu apmierināšanu un maksātnespējas procesa administratora atlīdzības samaksu par darbinieku prasījumu iesniegšanu, pēc Maksātnespējas kontroles dienesta likvidācijas tiek nodotas Tiesu administrācijai.
Līdz ar to Ministru kabineta 2011. gada 27. decembra noteikumi Nr. 995 "Maksātnespējīgo darba devēju darbinieku prasījumu apmierināšanas un administratora atlīdzības izmaksas kārtība", ciktāl tie paredz Maksātnespējas kontroles dienesta kompetenci darbinieku prasījumu apmierināšanas un maksātnespējas procesa administratora atlīdzības izmaksas administrēšanā, pēc Maksātnespējas kontroles dienesta likvidācijas vairs neatbildīs faktiskajai situācijai.
Risinājuma apraksts
Ar noteikumu projektu tiek precizēts regulējums, nosakot, ka maksātnespējas procesa administrators iesniegumu darbinieku prasījumu apmierināšanai iesniedz Tiesu administrācijā, izmantojot Elektronisko maksātnespējas uzskaites sistēmu.
Tāpat noteikumu projekts paredz noteikt, ka Tiesu administrācija aprēķina no darbinieku prasījumu garantiju fonda izmaksājamās summas, pieprasa lēmuma pieņemšanai nepieciešamo informāciju un dokumentus, informē maksātnespējas procesa administratoru par darbiniekiem, kuriem piešķirti naudas līdzekļi no darbinieku prasījumu garantiju fonda, izmaksā darbiniekam piešķirtos naudas līdzekļus, kā arī ieskaita valsts sociālās apdrošināšanas obligātās iemaksas, iedzīvotāju ienākuma nodokli un kaitējuma atlīdzības summu par turpmāko periodu normatīvajos aktos noteiktajā budžetā.
Ar noteikumu projektu tiek precizēts arī regulējums par pārrobežu maksātnespējas procesu, nosakot, ka attiecīgajos gadījumos maksātnespējas procesa administrators dokumentus iesniedz Tiesu administrācijā, savukārt Tiesu administrācija lemj par naudas līdzekļu piešķiršanu darbinieku prasījumu apmierināšanai un sniedz maksātnespējas procesa administratoram informāciju par darbinieku prasījumu apmierināšanu. Vienlaikus tiek precizētas normas par maksātnespējas procesa administratora atlīdzības piešķiršanu un izmaksu, nosakot Tiesu administrāciju kā institūciju, kura pieņem lēmumu par maksātnespējas procesa administratora atlīdzības piešķiršanu un pārskaita piešķirto atlīdzību maksātnespējas procesa administratoram.
Papildus iepriekš minētajam, ar noteikumu projektu tiek precizēts noteikumu 3.14. apakšpunkts, aizstājot atsauci uz maksātnespējas procesa administratora amata apliecības numuru ar atsauci uz maksātnespējas procesa administratora amata darbības numuru. Šāds grozījums nepieciešams, lai noteikumos lietotā terminoloģija atbilstu Maksātnespējas likumā paredzētajām terminoloģiskajām izmaiņām.
Ar noteikumu projektu tiek nodrošināta Ministru kabineta 2011. gada 27. decembra noteikumu Nr. 995 "Maksātnespējīgo darba devēju darbinieku prasījumu apmierināšanas un administratora atlīdzības izmaksas kārtība" atbilstība Maksātnespējas kontroles dienesta likvidācijai un tā funkciju pārdalei, kā arī skaidri nosaka institūciju, kura pēc funkciju pārņemšanas nodrošina darbinieku prasījumu apmierināšanas un maksātnespējas procesa administratora atlīdzības izmaksas administrēšanu.
Noteikumu projekts ir tehniska rakstura. Tas nemaina darbinieku prasījumu iesniegšanas, aprēķināšanas vai izmaksas kārtību pēc būtības, nemaina maksātnespējas procesa administratora atlīdzības piešķiršanas vai izmaksas kārtību pēc būtības, nemaina iesniedzamo ziņu vai dokumentu apjomu un nerada jaunas prasības darbiniekiem, maksātnespējas procesa administratoriem vai citām privātpersonām.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Maksātnespējas kontroles dienests
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
-
6.3. Sabiedrības līdzdalības rezultāti
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Nē
7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

